text: TV SYD indslag udløser spørgsmål til minister
  18 marts 2014 kl. 14.15
  Et indslag i søndags i TV SYD udløser nu et spørgsmål til beskæftigelsesministeren. Indslaget handlede om en 17-årig nybagt mor, der nu kan blive tvunget til at droppe ud af gymnasiet.
  Den 17-årige Emma Kasten fra Fredericia er kommet i problemer.
  Hun går på gymnasiet i Fredericia, og er netop blevet mor.
  Men - så længe hun er studerende, mener Fredericia Kommune, at den unge mor ikke er berettiget til kontanthjælp - altså det, der i dag for unge under 30 år hedder uddannelseseydelse. 
  Og Emma er også for ung til SU, så nu må hun klare sig for mindre end 1500 kroner om måneden.
  Indslaget har fået folketingsmedlem Eva Kjer Hansen fra Aabenraa til at bede beskæftigelsesminister Mette Frederiksen om et svar.
  Eva Kjer Hansen have svar på følgende spørgsmål:
  Hvad er ministerens holdning til, at Emma Kasten hverken kan modtage kontanthjælp eller SU?
  